केरल के शबरीमला में अयप्‍पा मंदिर आज एक दिन की विशेष पूजा के लिए खुल रहा है। मंदिर के आसपास कड़ी सुरक्षा व्‍यवस्‍था की गई है। मंदिर श्रद्धालुओं के लिए शाम पांच बजे खुलेगा और कल रात दस बजे फिर बंद हो जाएगा। सुरक्षा के लिए बीस कमांडों और एक सौ महिलाओं सहित तीन हजार से अधिक पुलिसकर्मी तैनात किये गए हैं। चार से अधिक लोगों के इकट्ठा होने पर कल से पाबंदी लागू है। निषेधाज्ञा कल मंगलवार तक जारी रहेगी।